CELEX: 32013R0327
Language: et
Date: 2013-04-08 00:00:00
Title: Komisjoni rakendusmäärus (EL) nr 327/2013, 8. aprill 2013 , teatavate kaupade klassifitseerimise kohta kombineeritud nomenklatuuris

11.4.2013   
            
            
               ET
            
            
               Euroopa Liidu Teataja
            
            
               L 102/8
            
         KOMISJONI RAKENDUSMÄÄRUS (EL) nr 327/2013,
   8. aprill 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode, mis esitatakse tollile pulkade kujul (18 mm × 200 mm), jaemüügiks pakendatult kümme pulka karbis. Iga pulk kaalub 28 g ja sisaldab järgmisi koostisosi (protsenti massist):
                  
                              —
                           
                           
                              hariliku puju (Artemisia vulgaris) kuivatatud lehed
                           
                           
                              95,
                           
                        
                              —
                           
                           
                              muud kuivatatud ravimtaimed (nt salvei)
                           
                           
                              5.
                           
                        Toodet kasutatakse patsientide raviks: pulgad süüdatakse põlema ja hoitakse patsiendi naha lähedal kindlate akupunktuuripunktide peal ning põletatakse, et tekitada sügavuti levivat soojust.
               
               
                  1404 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 30 lisamärkusega 1 ning CN-koodide 1404 ja 1404 90 00 sõnastusega.
                  Toode koosneb mitmesugustest taimedest. Seepärast ei või toodet klassifitseerida taimede ja taimeosadena rubriiki 1211 (vt ka HSi selgitavad märkused, rubriik 1211).
                  Toode ei ole mõeldud inimtoiduks. Seepärast ei või toodet klassifitseerida rubriiki 2106.
                  Toode ei vasta grupi 30 lisamärkuse 1 nõuetele. Seepärast ei või seda klassifitseerida taimse või homöopaatilise ravimpreparaadina rubriiki 3004.
                  Toodet ei kasutata parfümeeria-, kosmeetika- ega hügieenivahendina. Seepärast ei või seda klassifitseerida rubriiki 3307.
                  Seega tuleb toode klassifitseerida mujal nimetamata taimse materjalina CN-koodi 1404 90 00 alla.